ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2255/98

υποβολή: Miguel Arias Cañete (PPE) προς την Επιτροπή

(22 Ιουλίου 1998)

Θέμα: ΕΓΤΠΕ - Τμήμα Εγγυήσεων στην Πορτογαλία1986-1995

Μπορεί η Επιτροπή να αναφέρει ποιό είναι το συνολικό ποσό που έλαβε η Πορτογαλία κατά τα έτη 1986 έως 1995, από το ΕΓΤΠΕ - Τμήμα Εγγυήσεων,:

- διευκρινίζοντας και την κατανομή κατά κεφάλαια (ποώδεις καλλιέργειες, ζάχαρη, μεταξωτά υφάσματα και μεταξοσκώληκες, άλλοι τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο, πρόβειο, αίγειο και χοιρινό κρέας, αυγά και πουλερικά, λοιπά μέτρα ζωικής παραγωγής, επιστροφές για επεξεργασμένα γεωργικά προϊόντα, επιστροφές για επισιτιστική βοήθεια της ΕΕ, διανομή γεωργικών προϊόντων σε αναξιοπαθούντες, συνοδευτικά μέτρα, μέτρα ανάπτυξης της υπαίθρου εν σχέσει προς τη λειτουργία των αγορών, άλλα μέτρα, εισοδηματικές ενισχύσεις και Ευρωπαϊκό Ταμείο εγγυήσεων Αλιείας);

- και την κατανομή κατά τρόπους (επιστροφές κατά την εξαγωγή, ενισχύσεις για την ανιστάθμιση των τιμών, ενισχύσεις με βάση την έκταση των καλλιεργειών, ενισχύσεις με βάση τον αριθμό των ζώων, επιδοτήσεις προσανατολισμού, ενισχύσεις προς την ιδιωτική αποθήκευση, απόσυρση και συναφείς ενέργειες, αντισταθμιστικά ποσά, συνοδευτικά μέτρα της μεταρρύθμισης της ΚΑΠ, και δαπάνες δημόσιας αποθήκευσης);
ΓΡΑΠΤΗ ΕΡΩΤΗΣΗ E-2060/98

υποβολή: Felipe Camisón Asensio (PPE) προς την Επιτροπή

(7 Ιουλίου 1998)

Θέμα: Καθυστερήσεις εμπορικών πληρωμών

Τα κοινοτικά θεσμικά όργανα έχουν επανειλημμένως ασχοληθεί με το πρόβλημα των καθυστερήσεων στην εξόφληση πληρωμών, του οποίου οι οικονομικές και διοικητικές συνέπειες επιβαρύνουν κατά κύριο λόγο τις μικρομεσαίες επιχειρήσεις, ανεξαρτήτως αν ο κακοπληρωτής είναι η δημόσια διοίκηση ή ο ιδιωτικός τομέας.Οι κανόνες που έχουν θεσπισθεί με τις κοινοτικές αυτές πρωτοβουλίες αφορούν την επιβολή αποτρεπτικών μέτρων και διαδικασιών υποβολής απαιτήσεων με σκοπό να επιτυγχάνεται η εξόφληση των οφειλομένων ποσών, που δεν αποτελούν αντικείμενο δικαστικής προσφτυγής, εντός των προβλεπομένων προθεσμιών. Αντιμετωπίζεται δε ακόμη και η προσφυγή στο μέτρο της κατάσχεσης των περιουσιακών στοιχείων του οφειλέτη.

Ερωτάται η Επιτροπή: Ποιά κράτη μέλη θίγονται περισσότερο από τό πρόβλημα αυτό καί ποιά ολιγότερο;

Απάντηση του κ. Παπουτσή εξόνόματος της Επιτροπής

(2 Οκτωβρίου 1998)

Στην έκθεσή της για τις καθυστερήσεις πληρωμών στις εμπορικές συναλλαγές(1), η Επιτροπή συνέλεξε πληροφορίες από διαφορετικές πηγές σχετικά με τις περιόδους πληρωμών στις χώρες του Ευρωπαϊκού Οικονομικού Χώρου. Σύμφωνα με μια έρευνα(2) που χρησιμοποιήθηκε ως αναφορά στην ανακοίνωση, η σημερινή μέση περίοδος πληρωμών (ο χρόνος μεταξύ της παράδοσης των προϊόντων ή της παροχής των υπηρεσιών και της πραγματικής πληρωμής) στην Ευρώπη ανέρχεται σε 54 ημέρες, ενώ η μέση συμβατική περίοδος πληρωμών (ο χρόνος μεταξύ της παράδοσης των προϊόντων ή της παροχής των υπηρεσιών και της προθεσμίας εξόφλησης) ανέρχεται σε 39 ημέρες. Αυτό σημαίνει ότι ο μέσος όρος καθυστέρησης των πληρωμών ήταν 15 ημέρες. Οι μεγαλύτερες μέσες περίοδοι πληρωμών σημειώθηκαν στην Ελλάδα (94 ημέρες), Πορτογαλία (91 ημέρες) και Ιταλία (87 ημέρες). Οι συντομότερες μέσες περίοδοι πληρωμών αναφέρθηκαν στη Νορβηγία (27 ημέρες), Φινλανδία (29 ημέρες) και Σουηδία (32 ημέρες).

Μια άλλη έρευνα επιβεβαιώνει τα παραπάνω με ελαφρώς διαφορετικά αποτελέσματα(3). Η μέση περίοδος πληρωμών στην Ευρώπη ήταν 61 ημέρες. Η μεγαλύτερη περίοδος πληρωμών ήταν στην Ελλάδα (85 ημέρες), και ακολουθούν η Ιταλία (83 ημέρες) και η Ισπανία (73 ημέρες). Οι συντομότερες περίοδοι πληρωμών ήταν στη Φινλανδία (29 ημέρες), Νορβηγία (33 ημέρες) και Δανία (35 ημέρες).

Για να αντιμετωπιστεί αυτό το πρόβλημα, η Επιτροπή πρότεινε προσφάτως μια οδηγία του Ευρωπαϊκού Κοινοβουλίου και του Συμβουλίου για την καταπολέμηση των καθυστερήσεων πληρωμών στις εμπορικές συναλλαγές(4). Η ενλόγω οδηγία εξετάστηκε ήδη σε πρώτη ανάγνωση από το Κοινοβούλιο, ενώ προς το παρόν εξετάζεται από το Συμβούλιο.

(1) ΕΕ C 216 της 17.7.1997.

(2) Έρευνα για τις Συνήθειες Πληρωμών (Payment Habits Survey 1996), Intrum Justitia, Amsterdam, April 1997.

(3) Ευρωπαϊκή Έρευνα Επιχειρήσεων (European Business Survey), Grant Thornton International, London, May 1997.

(4) ΕΕ C 168 της 3.6.1998.
ΓΡΑΠΤΗ ΕΡΩΤΗΣΗ E-3028/98

υποβολή: Miguel Arias Cañete (PPE) προς την Επιτροπή

(8 Οκτωβρίου 1998)

Θέμα: Πρόσβαση των κατόχων του ισπανικού πανεπιστημιακού διπλώματος υπομηχανικού (ingeniero técnico) σε θέσεις της κατηγορίας Α/LΑ.

Έχοντας υπόψη ότι η Επιτροπή πληροφορήθηκε - χάρη στα προσαρτημένα στην προσφυγή ακύρωσης που άσκησε την 1η Δεκεμβρίου 1997 στο Πρωτοβάθμιο Δικαστήριο των Ευρωπαϊκών Κοινοτήτων ο κ. Vicente Alonso Morales (Τ-299/97), αποδεικτικά έγγραφα - ότι κάτοχος του ισπανικού διπλώματος υπομηχανικού (ingeniero técnico), ο κ. Roberto Arce Recio, έγινε δεκτός για την πραγματοποίηση διδακτορικού στο Πανεπιστήμιο Paul Sebatier της Τουλούζης (Γαλλία), αποκτώντας τον τίτλο του διδάκτορα στις 24 Ιουνίου 1998 με τον βαθμό άριστα, μπορεί η Επιτροπή να μας πει για ποιό λόγο ο κ. Liikanen, Επίτροπος, απαντώντας, στις 10 Φεβρουαρίου 1998, στην γραπτή ερώτηση Ε-4186/97(1) της κ. Bàrbara Dührkop, δήλωσε ότι ένας από τους λόγους που πρόβαλε η Επιτροπή για να αποφασίσει να μην κάνει δεκτούς, σε διαγωνισμό της κατηγορίας Α/LΑ της ευρωπαϊκής δημόσιας διοίκησης, τους κατόχους του ισπανικού διπλώματος υπομηχανικού (ingeniero técnico) ήταν ότι το ισπανικό αυτό δίπλωμα δεν παρέχει δυνατότητα για διδακτορικό;

Απάντηση του κ. Liikanen εξ ονόματος της Επιτροπής

(20 Οκτωβρίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-2786/98 της κας Palacio Vallelersundi(2).

(1) ΕΕ C 304 της 2.10.1998, σελ. 15.

(2) βλέπε σελίδα 150.
ΓΡΑΠΤΗ ΕΡΩΤΗΣΗ E-1645/98

υποβολή: Nikitas Kaklamanis (UPE) προς την Επιτροπή

(29 Μαΐου 1998)

Θέμα: Καθιέρωση εκδήλωσης "ΛΙΜΑΝΙ ΤΗΣ ΕΥΡΩΠΗΣ" στην Ε.Ε:

Η καθιέρωση της εκδήλωσης "ΠΟΛΙΤΙΣΤΙΚΗ ΠΡΩΤΕΥΟΥΣΑ ΤΗΣ ΕΥΡΩΠΗΣ" έχει στεφθεί με επιτυχία, δίνοντας την ευκαιρία στους λαούς της Ευρώπης να γνωρίσουν καλύτερα ο ένας τον πολιτισμό του άλλου.

Η Ε.Ε. έχει πολλά και σημαντικά λιμάνια, η συμβολή των οποίων στο διαμετακομιστικό εμπόριο της Ενωμένης Ευρώπης είναι καθοριστική. Στην προσπάθεια που καταβάλλει η Ε.Ε. για περαιτέρω ενοποίηση και εμβάθυνση των σχέσεων μεταξύ των λαών της, ο καθοριστικός ρόλος των λιμανιών της θα πρέπει να αναδειχθεί και - μέσω της προβολής τους - να βελτιωθούν οι παρεχόμενες από αυτά υπηρεσίες, ενισχύοντας έτσι και την ευρισκομένη σε κρίση ευρωπαϊκή ναυτιλία.

Θα επιθυμούσα να πληροφορηθώ από την Ευρωπαϊκή Επιτροπή αν θα μπορούσε να καθιερωθεί μία ανάλογη της "ΠΟΛΙΤΙΣΤΙΚΗΣ ΠΡΩΤΕΥΟΥΣΑΣ" ετήσια εκδήλωση με την πιθανή επωνυμία "ΛΙΜΑΝΙ ΤΗΣ ΕΥΡΩΠΗΣ", με πρώτο τιμώμενο λιμάνι εκείνο του Πειραιά, το οποίο είναι το αρχαιότερο της ηπείρου μας, λειτουργεί αδιαλείπτως από την αρχαιότητα μέχρι σήμερα, και η συμβολή του στην ανάπτυξη της ναυτιλίας της Ευρώπης είναι καθολικά αποδεκτή και αναγνωρισμένη.

Απάντηση του κ. Oreja εξ ονόματος της Επιτροπής

(16 Ιουλίου 1998)

Η εκδήλωση "Πολιτιστική Πρωτεύουσα της Ευρώπης", η οποία εγκαινιάσθηκε το 1985 σε διακυβερνητική βάση και είχε μεγάλη απήχηση στους ευρωπαίους πολίτες, αποτέλεσε πρόσφατα, από μέρους της Επιτροπής, το αντικείμενο πρότασης απόφασης του Κοινοβουλίου και του Συμβουλίου για τη θέσπιση κοινοτικής πρωτοβουλίας στον τομέα αυτό(1). Η πρόταση αυτή εξετάζεται από τα κοινοτικά όργανα.

Ανεξάρτητα από το αν πρόκειται για την εκδήλωση με βάση τη σημερινή οργάνωσή της ή για την πρόταση της Επιτροπής σχετικά με το μέλλον της εκδήλωσης μετά το 2001, καμία ισχύουσα ή προβλεπόμενη διάταξη δεν εμποδίζει την υποβολή υποψηφιότητας από μία ή περισσότερες πόλεις-λιμάνια και την ενδεχόμενη επιλογή τους σύμφωνα με την ισχύουσα διαδικασία ορισμού.

Πράγματι, κατά το παρελθόν έχουν ορισθεί ως πολιτιστικές πρωτεύουσες πολυάριθμες πόλεις με λιμάνια. Επίσης, πολλές από τις υποψήφιες πόλεις για τη διοργάνωση της εκδήλωσης κατά τα προσεχή χρόνια είναι λιμάνια. Στο πλαίσιο αυτό, οι ελληνικές αρχές έχουν την ευχέρεια, αν το επιθυμούν, να προτείνουν την υποψηφιότητα μιας πόλης όπως ο Πειραιάς στα πλαίσια της εκδήλωσης αυτής.

Αντίθετα, έχοντας υπόψη τα προαναφερόμενα δεν θεωρείται ιδιαίτερα σκόπιμο να προβλεφθεί μια δεύτερη ειδική εκδήλωση υπέρ των λιμανιών της Ευρώπης.

(1) έγγρ. COM(97) 549 όπως τροποποιήθηκε από το COM(98)350 τελικό.
ΓΡΑΠΤΗ ΕΡΩΤΗΣΗ E-1939/98

υποβολή: Jaak Vandemeulebroucke (ARE) προς την Επιτροπή

(18 Ιουνίου 1998)

Θέμα: Η κατάσταση των αντιρρησιών συνειδήσεως στην Ελλάδα

Γνωρίζει η Επιτροπή ότι στην Ελλάδα, κατά παράβαση της οικείας νομοθεσίας και χωρίς να λαμβάνεται ουδόλως υπόψη η γνώμη του Ευρωπαϊκού Κοινοβουλίου, εξακολουθεί να μην αναγνωρίζεται στους αντιρρησίες συνειδήσεως το δικαίωμα να αποκτούν το καθεστώς του αντιρρησία και να υπηρετούν την πολιτική τους θητεία; Πληροφορούμαστε μάλιστα ότι ορισμένοι εκτίουν όντως και ποινή φυλάκισης.

Μπορεί να ανακοινώσει η Επιτροπή ποιές ενέργειες προτίθεται να αναλάβει ενώπιον της Ελληνικής Κυβέρνησης, επισημαίνοντας τον απαράδεκτο χαρακτήρα των εν λόγω παρακτικών; Συμμερίζεται το Συμβούλιο την άποψη ότι κατάυτόν τον τρόπο η Ελλάδα παραβιάζει σοβαρά τα ανθρώπινα δικαιώματα και κινδυνεύει να μην πληροί πλέον τη βασική προϋπόθεση ώστε να συνεχίσει να αποτελεί μέλος της Ευρωπαϊκής Ένωσης;

Μπορεί επίσης να ανακοινώσει η Επιτροπή ποιά συνέχεια έδωσε σε προγενέστερα ψηφίσματα του Ευρωπαϊκού Κοινοβουλίου σχετικά με την κατάσταση των αντιρρησιών συνειδήσεως;

Απάντηση του κ. van den Broek εξ ονόματος της Επιτροπής

(9 Ιουλίου 1998)

Όπως είχε ήδη πολλές φορές υποδείξει η Επιτροπή, το πρόβλημα με τους αντιρρησίες συνηδείσεως αποτελεί αρμοδιότητα των κρατών μελών και, εξαιτίας αυτού, δεν μπορεί να εκφέρει γνώμη σε θέμα για το οποίο είναι αναρμόδια.

Η αρμοδιότητα των κρατών μελών πρέπει να ασκείται σύμφωνα με τις διεθνείς και περιφερειακές υποχρεώσεις με τις οποίες έχουν συμφωνήσει και, ιδιαίτερα, την ευρωπαϊκή σύμβαση για τη διασφάλιση των ανθρωπίνων δικαιωμάτων και των θεμελιωδών ελευθεριών.
ΓΡΑΠΤΗ ΕΡΩΤΗΣΗ E-1365/98

υποβολή: Graham Watson (ELDR) προς την Επιτροπή

(7 Μαΐου 1998)

Θέμα: Έρευνητική πρωτοβουλία για μηδενικές εκπομπές

Το ίδρυμα ερευνητικής πρωτοβουλίας για μηδενικές εκπομπές (ZERI) αποσκοπεί στην εκπόνηση συλλογικών στρατηγικών και βιομηχανικών πολιτικών με βάση την αρχή της βιώσιμης κοινωνικής και οικονομικής ανάπτυξης. Η ιαπωνική κυβέρνηση ανέθεσε πρόσφατα σε 42 πανεπιστημιακούς στο Πανεπιστήμιο του Τόκυο να εργαθσούν για το θεωρητικό πλαίσιο των μηδενικών εκπομπών.

Σχεδιάζει μήπως η Επιτροπή να χρηματοδοτήσει παρεμφερή έρευνα στο πρόγραμμα για τις μηδενικές εμπομπές του ιδρύματος ZERI;
ΓΡΑΠΤΗ ΕΡΩΤΗΣΗ E-1770/98

υποβολή: Nikitas Kaklamanis (UPE) προς την Επιτροπή

(5 Ιουνίου 1998)

Θέμα: Αυτονομία στη Β. Ήπειρο

Η αυτονομία είναι -σύμφωνα με το Χάρτη του ΟΗΕ- ανάμεσα στα αναφαίρετα πολιτικά δικαιώματα των λαών. Στην ΕΕ η αυτονομία είναι ένας διαδεδομένος θεσμός, με χώρες όπως την Ιταλία, την Ισπανία και τη Φινλανδία να έχουν παράσχει βασικά δικαιώματα στις αυτόνομες περιοχές της επικράτειάς τους. Η Β. Ήπειρος είναι εκείνη η περιοχή της Αλβανίας για την οποία έχει καθιερωθεί (ήδη από τις 17 Μαΐου 1914 με το "Πρωτόκολλο της Κέρκυρας") το δικαίωμα της αυτονομίας, με προβλέψεις για την προστασία της γλώσσας και της θρησκείας των κατοίκων της. Το Πρωτόκολλο αυτό, μάλιστα, υπογράφηκε τότε από τους Πληρεξουσίους χωρών της (σημερινής) ΕΕ (Ιταλίας, Μ. Βρετανίας, Γερμανίας, Αυστρίας, Γαλλίας), καθώς επίσης και από τον ίδιο τον Ειδικό Αντιπρόσωπο της Αλβανίας.

Θα παρακαλούσα να τοποθετηθεί η Επιτροπή για το παραπάνω θέμα, το οποίο άπτεται της προστασίας των ανθρωπίνων δικαιωμάτων σε μία χώρα που επιθυμεί προσέγγιση με την ΕΕ, αλλά αρνείται επί χρόνια να τιμήσει την υποχρέωση που ανέλαβε.

Απάντηση του κ. van den Broek εξ ονόματος της Επιτροπής

(2 Ιουλίου 1998)

Δεν είναι της αρμοδιότητας της Επιτροπής ούτε να κρίνει την αναφορά που έκανε το Αξιότιμο Μέλος του Κοινοβουλίου στον Χάρτη των Ηνωμένων Εθνών, ούτε να εκτιμήσει, στο σημερινό πλαίσιο της Δημοκρατίας της Αλβανίας, την ισχύ και το ακριβές πεδίο της του πρωτοκόλλου της Κέρκυρας του 1914 στο οποίο επίσης αναφέρθηκε, που θα χορηγούσε ειδικά δικαιώματα σχετικά με την αυτονομία για τη μεσημβρινή περιοχή που βρίσκεται στην περιοχή αυτή.

Αντίθετα, η Αλβανία, μέλος του Συμβουλίου της Ευρώπης από το 1995, επικύρωσε τη σύμβαση διαφύλαξης των δικαιωμάτων του ανθρώπου και των θεμελιωδών ελευθεριών (συμπεριλαμβανομένου του συνόλου σχεδόν των σχετικών πρωτοκόλλων) και υπέγραψε το 1995 τη σύμβαση-πλαίσιο για την προστασία των εθνικών μειονοτήτων. Πρέπει επίσης να υπενθυμιστεί ότι ο Ανώτατος Ύπατος του Οργανισμού για την ασφάλεια και τη συνεργασία στην Ευρώπη (ΟSCE) για τις εθνικές μειονότητες μπόρεσε να διαπιστώσει, κατά τη διάρκεια αποστολής το 1994, τον ικανοποιητικό σεβασμό των δικαιωμάτων των μειονοτήτων, αναφέροντας επίσης ότι θα ήταν επιθυμητές ορισμένες βελτιώσεις, κυρίως όσον αφορά την εκπαίδευση στην ελληνική γλώσσα. Μετά από την αποστολή αυτή, δημιουργήθηκε, το 1995, υπηρεσία για τις μειονότητες στην οποία μπορούν να υποβάλλουν καταγγελίες, μέλη των μειονοτήτων. Κατέστη επίσης δυνατή συμφωνία για το άνοιγμα συμπληρωματικών ελληνόφωνων σχολείων σε ορισμένες πόλεις της Νότιας Αλβανίας στο πλαίσιο συμφωνίας φιλίας μεταξύ της Αλβανίας και της Ελλάδας, που υπογράφτηκε το 1996, η οποία επίσης προβλέπει τη σύσταση διμερών επιτροπών για τη ρύθμιση προβλημάτων που εκκρεμούν.

Στο πλαίσιο της περιφερειακής προσέγγισης της Κοινότητας σχετικά με ορισμένες χώρες της Νοτιοανατολικής Ευρώπης, μεταξύ των οποίων η Αλβανία, η Επιτροπή θα συνεχίσει να παρακολουθεί τις πολιτικές και οικονομικές εξελίξεις στις ενδιαφερόμενες χώρες, συμπεριλαμβανομένου του σεβασμού των δημοκρατικών αρχών, των δικαιωμάτων του ανθρώπου και των δικαιωμάτων των μειονοτήτων.
ΓΡΑΠΤΗ ΕΡΩΤΗΣΗ E-1766/98

υποβολή: Paul Rübig (PPE) προς την Επιτροπή

(5 Ιουνίου 1998)

Θέμα: Ελκυστικότερη διαμόρφωση της πλωτής οδού Ρήνου-Μάïν και Δούναβη

Στο Πράσινο Βιβλίο της σχετικά με το θέμα αυτό, η Επιτροπή καθορίζει τις βασικές προϋποθέσεις για μια μελλοντική πολιτική μεταφορών. Στο πλαίσιο αυτό, έχει διαπιστωθεί ότι η ναυσιπλοΐα, σε σύγκριση με τα παραδοσιακά μέσα μεταφορών, είναι φθηνότερη, παρουσιάζει χαμηλότερο ποσοστό ατυχημάτων και αισθητά χαμηλότερα επίπεδα εκπομπών βλαβερών ουσιών.

Το 1992, άνοιξε το κανάλι Ρήνου-Μάϊν και Δούναβη δημιουργώντας ένα δίκτυο πλωτών μεταφορών άνω των 10.000 χλμ. στη Δυτική Ευρώπη. Αναφέρω με ικανοποίηση το γεγονός ότι από τότε αυξήθηκαν σε μεγάλο βαθμό οι εμπορευματικές μεταφορές στο Δούναβη.

Ωστόσο είναι σημαντικό - ιδίως ενόψει της διεύρυνσης της ΕΕ - να αξιοποιηθεί περισσότερο ο Δούναβης για το ευρωπαϊκό εμπόριο και να διασφαλιστεί ο ρόλος του ως φυσικής, οικονομικής και φθηνής μεταφορικής οδού.

Πρέπει κυρίως να εκλείψει το τμήμα ρηχών υδάτων μεταξύ Straubing και Villshofen και να εξασφαλισθεί ελάχιστο βάθος 2,50 μέτρων. Πρέπει επίσης να προωθηθεί καταλλήλως η δημιουργία αποθηκευτικών εγκαταστάσεων για ρυθμιστικά αποθέματα ούτως ώστε να μπορεί να προμηθεύεται διαρκώς η βιομηχανία εμπορεύματα και πρώτες ύλες ακόμη και σε περιόδους χαμηλής στάθμης των υδάτων.

Με ποιό τρόπο προτίθεται η Επιτροπή να υποστηρίξει τα σχέδια αυτά;

Απάντηση του κ. Kinnock εξ ονόματος της Επιτροπής

(10 Ιουλίου 1998)

Η Επιτροπή είναι ενήμερη για το γεγονός ότι στον άξονα Ρήνος-Μain- Δούναβης, η εσωτερική ναυσιπλοΐα παρεμποδίζεται ακόμη από σειρά συμφορήσεων, ιδίως στον ποταμό Δούναβη.

Σε μια προσπάθεια να αντιμετωπιστεί το πρόβλημα, έχει περιληφθεί στις κοινοτικές κατευθυντήριες γραμμές για την ανάπτυξη του διευρωπαϊκού δικτύου μεταφορών(1), η αναβάθμιση του - μήκους 69 χιλιομέτρων - τμήματος από το Straubing στο Vilshofen, ως έργου κοινού ενδιαφέροντος. Οι εν λόγω κατευθυντήριες γραμμές συνιστούν ένα γενικό πλαίσιο αναφοράς για την ώθηση των εμπλεκομένων κρατών μελών προς την κατεύθυνση της διεκπεραίωσης των έργων που συμπληρώνουν το δίκτυο.

Η γερμανική ομοσπονδιακή κυβέρνηση και η κυβέρνηση της Βαυαρίας συμφώνησαν, το 1996, να αναβάλουν τη λήψη αποφάσεως σχετικά με την αναβάθμιση του τμήματος Straubing -Vilshofen, μέχρι το έτος 2000, δρομολογώντας όμως εν τω μεταξύ περαιτέρω οικονομικές και οικολογικές μελέτες.

Μέχρι σήμερα, οι εθνικές αρχές που είναι υπεύθυνες για το έργο αυτό δεν έχουν υποβάλει αίτηση στηρίξεως. Η Επιτροπή θα ήταν έτοιμη να εξετάσει αιτιολογημένη πρόταση στηρίξεως, εφόσον ολοκληρωθούν οι αναγκαίες μελέτες.

(1) Απόφαση αριθ. 1692/96/εκ; ΕΕ L 228 της 9.9.1996.
ΓΡΑΠΤΗ ΕΡΩΤΗΣΗ E-2251/98

υποβολή: Miguel Arias Cañete (PPE) προς την Επιτροπή

(22 Ιουλίου 1998)

Θέμα: ΕΓΤΠΕ - Τμήμα Εγγυήσεων στην Ισπανία, 1986-1995

Μπορεί η Επιτροπή να αναφέρει ποιό είναι το συνολικό ποσό που έλαβε η Ισπανία κατά τα έτη 1986 έως 1995, από το ΕΓΤΠΕ - Τμήμα Εγγυήσεων,:

- διευκρινίζοντας και την κατανομή κατά κεφάλαια (ποώδεις καλλιέργειες, ζάχαρη, μεταξωτά υφάσματα και μεταξοσκώληκες, άλλοι τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο, πρόβειο, αίγειο και χοιρινό κρέας, αυγά και πουλερικά, λοιπά μέτρα ζωικής παραγωγής, επιστροφές για επεξεργασμένα γεωργικά προϊόντα, επιστροφές για επισιτιστική βοήθεια της ΕΕ, διανομή γεωργικών προϊόντων σε αναξιοπαθούντες, συνοδευτικά μέτρα, μέτρα ανάπτυξης της υπαίθρου εν σχέσει προς τη λειτουργία των αγορών, άλλα μέτρα, εισοδηματικές ενισχύσεις και Ευρωπαϊκό Ταμείο εγγυήσεων Αλιείας);

- και την κατανομή κατά τρόπους (επιστροφές κατά την εξαγωγή, ενισχύσεις για την ανιστάθμιση των τιμών, ενισχύσεις με βάση την έκταση των καλλιεργειών, ενισχύσεις με βάση τον αριθμό των ζώων, επιδοτήσεις προσανατολισμού, ενισχύσεις προς την ιδιωτική αποθήκευση, απόσυρση και συναφείς ενέργειες, αντισταθμιστικά ποσά, συνοδευτικά μέτρα της μεταρρύθμισης της ΚΑΠ, και δαπάνες δημόσιας αποθήκευσης);
ΓΡΑΠΤΗ ΕΡΩΤΗΣΗ E-1900/98

υποβολή: Glenys Kinnock (PSE) προς την Επιτροπή

(16 Ιουνίου 1998)

Θέμα: Στατιστικές για την ανεργία των μειονεκτούντων ατόμων στην ΕΕ

Μπορεί η Επιτροπή να αναφέρει τις πηγές των στατιστικών στοιχείων σχετικά με τα επίπεδα της ανεργίας μεταξύ των μειονεκτούντων ατόμων στην ΕΕ;

Απάντηση του κ. de Silguy εξ ονόματος της Επιτροπής

(30 Ιουλίου 1998)

Οι στατιστικές πληροφορίες για τα επίπεδα ανεργίας των μειονεκτούντων ατόμων στην Κοινότητα προέρχονται κυρίως από τα στοιχεία σχετικά με την αναπηρία που τηρούν οι αρμόδιες για την απασχόληση εθνικές αρχές και, όσον αφορά ορισμένα κράτη μέλη, από τις έρευνες σε εθνικό επίπεδο για τα άτομα με ειδικές ανάγκες. Μια περίληψη των δεδομένων αυτών (έως το 1993) περιλαμβάνεται στο έγγραφο της Eurostat/ΓΔ V "Μειονεκτούντα άτομα: στατιστικά στοιχεία" που δημοσιεύθηκε το 1995 και του οποίου αντίγραφο αποστέλλεται απευθείας στο αξιότιμο μέλος καθώς και στη Γραμματεία του Κοινοβουλίου. Πρέπει να σημειωθεί ότι οι συγκρίσεις των δεδομένων για την απασχόληση παρεμποδίζονται από τη διαφοροποίηση στους ορισμούς που χρησιμοποιούνται στα κράτη μέλη. Το γεγονός ότι τα περισσότερα από τα εν λόγω δεδομένα έχουν σχέση με το σύστημα ποσόστωσης, δυσχεραίνει επίσης τις συγκρίσεις.

Ας σημειωθεί ότι αυξάνεται συνεχώς ο αριθμός των αιτήσεων προς την Επιτροπή για παροχή στατιστικών στοιχείων όσον αφορά τον τομέα των ατόμων με ειδικές ανάγκες.
ΓΡΑΠΤΗ ΕΡΩΤΗΣΗ E-2261/98

υποβολή: Miguel Arias Cañete (PPE) προς την Επιτροπή

(22 Ιουλίου 1998)

Θέμα: ΕΓΤΠΕ - Τμήμα Εγγυήσεων στη Δανία, 1986-1995

Μπορεί η Επιτροπή να αναφέρει ποιό είναι το συνολικό ποσό που έλαβε η Δανία κατά τα έτη 1986 έως 1995, από το ΕΓΤΠΕ - Τμήμα Εγγυήσεων,:

- διευκρινίζοντας και την κατανομή κατά κεφάλαια (ποώδεις καλλιέργειες, ζάχαρη, μεταξωτά υφάσματα και μεταξοσκώληκες, άλλοι τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο, πρόβειο, αίγειο και χοιρινό κρέας, αυγά και πουλερικά, λοιπά μέτρα ζωικής παραγωγής, επιστροφές για επεξεργασμένα γεωργικά προϊόντα, επιστροφές για επισιτιστική βοήθεια της ΕΕ, διανομή γεωργικών προϊόντων σε αναξιοπαθούντες, συνοδευτικά μέτρα, μέτρα ανάπτυξης της υπαίθρου εν σχέσει προς τη λειτουργία των αγορών, άλλα μέτρα, εισοδηματικές ενισχύσεις και Ευρωπαϊκό Ταμείο εγγυήσεων Αλιείας);

- και την κατανομή κατά τρόπους (επιστροφές κατά την εξαγωγή, ενισχύσεις για την ανιστάθμιση των τιμών, ενισχύσεις με βάση την έκταση των καλλιεργειών, ενισχύσεις με βάση τον αριθμό των ζώων, επιδοτήσεις προσανατολισμού, ενισχύσεις προς την ιδιωτική αποθήκευση, απόσυρση και συναφείς ενέργειες, αντισταθμιστικά ποσά, συνοδευτικά μέτρα της μεταρρύθμισης της ΚΑΠ, και δαπάνες δημόσιας αποθήκευσης);
ΓΡΑΠΤΗ ΕΡΩΤΗΣΗ E-1712/98

υποβολή: Antoine-François Bernardini (PSE) προς την Επιτροπή

(29 Μαΐου 1998)

Θέμα: Το σύστημα της άδειας του Πράκτορα ("Ατζέντη") Ποδοσφαιριστή

Ανέλαβα να εξετάσω τη γραπτή αναφορά ενός γάλλου υπηκόου που αμφισβητούσε το κατά πόσον το σύστημα της άδειας του Πράκτορα ("Ατζέντη") Παίκτη Ποδοσφαίρου είναι συμβατό με το ευρωπαϊκό δίκαιο.

Η Διεθνής Ομοσπονδιακή Ένωση Ποδοσφαίρου (ΦΙΦΑ) επέβαλε σε όλους τους ενδιαμέσους του αθλήματος, προκειμένου να ασκήσουν το επάγγελμα, δύο προϋποθέσεις:

- μια άδεια

- μια τραπεζική εγγύηση 200.000 ελβετικών φράγκων που χορηγεί ελβετική τράπεζα.

Κατόπιν αυτών, μπορεί η Επιτροπή να μου διευκρινίσει εάν αυτές οι δύο προϋποθέσεις που επιβάλλει η ΦΙΦΑ στον κανονισμό της είναι σύμφωνες με το ευρωπαϊκό δίκαιο;

Απάντηση του κ. Van Miert εξ ονόματος της Επιτροπής

(9 Ιουλίου 1998)

Η Επιτροπή επελήφθη καταγγελίας κατά της Διεθνούς Ομοσπονδίας Ποδοσφαίρου (ΦΙΦΑ) σχετικά με τη νομοθεσία που η ΦΙΦΑ εξέδωσε αναφορικά με τους πράκτορες παικτών ποδοσφαίρου ("Regulations governing players' agents"). Η εν λόγω νομοθεσία υποχρεώνει όλους όσους ενδιαφέρονται να ασκήσουν το επάγγελμα του πράκτορα παίκτη ποδοσφαίρου να συμμετάσχουν σε διαγωνισμό προκειμένου να αποκτήσουν άδεια από τη ΦΙΦΑ και να καταβάλλουν τραπεζική εγγύηση 200.000 ελβετικών φράγκων σε ελβετική τράπεζα. Ο καταγγέλλων υποστηρίζει ότι η εν λόγω νομοθεσία αντιβαίνει στα άρθρα 48, 59 και 85 της συνθήκης ΕΕ. Με βάση αυτήν την καταγγελία, η Επιτροπή διενήργησε έρευνα.

Λαμβάνοντας υπόψη τις πληροφορίες των μερών, η Επιτροπή ολοκλήρωσε την προκαταρκτική εξέταση σχετικά με το συμβιβάσιμο της νομοθεσίας της ΦΙΦΑ με τους κανόνες ανταγωνισμού της συνθήκης ΕΕ.

Σύμφωνα με τις εκτιμήσεις της Επιτροπής μετά την προκαταρκτική εξέταση, η εν λόγω νομοθεσία αντιβαίνει στο άρθρο 85, παράγραφος 1 της συνθήκης ΕΕ. Ενδέχεται, ωστόσο, η εν λόγω νομοθεσία να προσφέρει πλεονεκτήματα τα οποία να αντισταθμίζουν τις αρνητικές συνέπειες που συνεπάγεται για τον ανταγωνισμό, έτσι ώστε να επωφεληθεί εξαιρέσεως δυνάμει του άρθρου 85, παράγραφος 3 της συνθήκης ΕΕ. Ωστόσο, στην επιστολή της ΦΙΦΑ δεν υπήρχαν αρκετά επιχειρήματα επ' αυτού. Γι' αυτόν το λόγο, τον Ιανουάριο του 1998, η Επιτροπή της απηύθυνε επιστολή προκειμένου να της δώσει τη δυνατότητα να προβάλλει τα επιχειρήματά της σχετικά με τη δυνατότητα εφαρμογής του άρθρου 85, παράγραφος 1 και 3, στην εν λόγω νομοθεσία. Η Επιτροπή εξετάζει την απάντηση της ΦΙΦΑ.